700 utmeldinger i KrF siden torsdag

700 personer har meldt seg ut av Kristelig Folkeparti siden partiet ble enig med Venstre, Høyre og Fremskrittspartiet om en regjeringsplattform sist torsdag.

KrF, med Kjell Ingolf Ropstad (t.v.) og Olaug Bollestad (i midten) i spissen, har nå gått inn i regjeringen. Foto: Heiko Junge / NTB scanpix

NTB

23. jan. 2019 08:42 Sist oppdatert 23. januar 2019

Det bekrefter KrFs partikontor overfor NTB. I samme tidsrom har partiet fått 300 innmeldinger.

Bevegelsene i medlemsmassen var imidlertid større før jul.

Omkring 1.000 personer meldte seg inn og 1.400 ut etter det ekstraordinære landsmøtet 2. november, da partiets retningsvalg ble avgjort.

Etter den nå avgåtte partilederen Knut Arild Hareides tale om retningsvalget 28. september i fjor opplevde partiet 2.777 innmeldinger og 1.777 utmeldinger. Hareide anbefalte som kjent KrF å søke samarbeid med Arbeiderpartiet og Senterpartiet.

KrFs medlemstall var ved årsskiftet 23.802.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding